Moet mens ma net kos weg pak, of is dit so erg jy moet die dak laat sak en alles in die wa indra wanneer jy gaan swem?
Dis nie eers nodig om te vra nie: As daar apies op enige plek is, gaan hulle twak aanvang. Bobbejane is nog erger en natuurlik baie gevaarliker, maar gelukkig minder algemeen. Klein Kariba het ook ongelukkig bobbejane en vir hulle is ek baie versigtig. As jy op 'n kampplek kom, vra maar of daar apies is. As dit in 'n omgewing is waar apies voorkom, soos byvoorbeeld enige plek aan die Natalse kus, aanvaar maar daar is 'n groot moontlikheid dat hulle jou gaan besoek en tref altyd die nodige voorsorg.,
Dit was daar waar ek vir die eerste keer genoodsaak gevoel het om 'n kettie aan te skaf. Sommer met die intrapslag, terwyl ons besig is om die wa in posisie te skuif, kom sê die bure se dogtertjie daar is 'n aap in ons bakkie - wat toe inderwaarheid twee was. Toe ek hulle jaag, besluit die een toe om sy handtekening op my sitplek te los. Die volgende oggend is ons vroegoggend wakker gemaak met hulle gekerjakker op die dak. Toe ek my oë oopmaak, loer een vir my deur die "pop-top" se gaas. Hulle het later daardie dag 'n jong paartjie se tent gestroop terwyl hulle gaan stap het.
Tydens my laaste kamp by Klein-Kariba het ons glad nie eers ape gesien nie. Dit was oor 'n lang naweek en die plek was vol. Daar was ook 'n 3 kamp kompetisie aan die gang en ons was lang tye weg v d kamp. Ons het al ons kos ens in die tent gelos soos wat mens sou maak by enige oord waar daar nie 'n aap probleem is nie.
Danie. Ek vermoed dat die klagtes die bestuur laat besluit het om iets drasties te doen of indien daar baie kampers is, dan is die apies minder bedrywig in die kamp gedeelte.
Mag ook wees dat die eetgoed in die bos redelik beskikbaar was vir hulle. As hulle natuurlike kos skaars raak, dan is hulle lastig.
Ape se gebied is nie so klein dat hulle elke dag op dieselfde plek is nie. Hulle trek maar oor 'n wyerige gebied rond. Dat 'n mens hulle oor 'n paar dae nie sien nie, beteken nie hulle is weg nie. Ons kinders bly in Ballito waar ape volop is. Daar gaan soms dae of weke verby wat jy hulle nie sien nie, en net wanneer jy gemaklik raak, is hulle skielik daar en as alles nie toe is nie, kom hulle in en dra enige vrugte en wat ookal vir hulle eetbaar is, weg. As jy in 'n gebied is waar ape- en bobbejane- is, aanvaar maar hulle kan enige tyd toeslaan.
Dankie vir hierdie draad. Nou sal ek ook versigtig wees. Ek was nog net 3 keer daar en 1 keer oorkant die dam in 'n chalet. Nie 1 gesien daarom kan ek net noem wat my ondervinding was. Chris soos jy noem daar is altyd 'n 1e keer.
Ek het wel teen die berg op by De Voetpad kloof bobjane gesien maar nooit naby enige staanplekke nie. Selfs die berugte Bergendal niks bobjane gesien die 1 nag wat ons gaan gestaan het nie. Was egter voorberei vir Bob se kind.
Ons het die lang naweek van Augustus in die berghuisies gebly. Die bobbejane was elke oggend daar om die kos in die buite asblikke te soek. Daar is meeste van die tyd 'n werker met 'n paintball geweer wat hulle weg jaag.